paragraph_text: Johann Lukas von Hildebrandt (Genova, Italija, 14. studenog 1668. – Beč, Austrija, 16. studenog 1745.)bio je poznati austrijski barokni arhitekt, koji je podigao mnoge značajne državne zgrade i crkve. Školovao se u Italiji, i prenio iskustvo baroknog stila u centralnu Europu i južnonjemačke zemlje. Od djela su mu najpoznatija; dvorac vojvode Schönborn u Göllersdorfu (1712. – 1717.) i palače za princa Eugena Savojskog;  Belvedere, Beč, (1713. – 1723.), Schloßhof na granici Slovačke i Austrije (1729.), i dvorac Ráckeve, u Mađarskoj (1701. – 1702.).